১৯৩৮ ও ১৯৮৬- বিশ্বযজ্ঞে দেখা হয়েছে দু’বার। উভয়বারই জিতেছে ফ্রান্স। তবে সার্বিক সাফল্যে এগিয়ে আবার বেলজিয়ানরা। ফিফা সংরক্ষিত তথ্য অনুসারে, সব ধরনের ম্যাচ মিলিয়ে আন্তর্জাতিক পর্যায়ে ফ্রান্স-বেলজিয়াম মুখোমুখি হয়েছে ৭৩ বার। যেখানে ফরাসিদের ২৩ জয়ের বিপরীতে বেলজিয়ানদের জয় ৩০টি। ম্যাচ খেলার দিক থেকে ফ্রান্সের সবচেয়ে চেনা প্রতিপক্ষও বেলজিয়ামই। প্রতিবেশী হওয়া একটি কারণ, আরেকটি অর্ধেক মানুষের একই ভাষাভাষী হওয়াও। বেলজিয়ানদের কাছে ফরাসিরাও যে কত বেশি চেনা, তা বোঝা যায় হ্যাজার্ডের কথায়।